Maisha mashambani
Language: Swahili | Genre: Creative_writing

Nilikuwa nimejawa na furaha kama kibogoya aliyepata meno mama aliponieleza kuwa tutaenda kuwajulia hali babu na nyanya yangu kule mashambani.
Siku hiyo ilipofika tulirauka asubuhi na mapema kabla ya jogoo wa jirani kuwika, tulijitayarisha upesi, bila kupoteza wakati. Safari yetu ilingoa nanga, saa tatu asubuhi. Barabarani, tuliongea kuhusu jinsia tutakavyo saidia nyanya kufanya kazi za nyumbani kama vile kulima na kadhalika.
Safari yetu ilitia nanga saa sita na nusu. Mashambani kule, kulikuwa tofauti kabisa na maisha ya mjini. Mjini kulikuwa na nyumba za mawe, ilhali mashambani majumba yalikuwa yametengenezwa na nyasi. Nyanya yangu alikuwa amejawa na furaha mpwito mpwito alipotuona. Hatukuwa tumeonana kwa muda wa miaka miwili. Tulikaribishwa kwa furaha. 
Siku iliyofuata ilipofika, nyanya alirauka asubuhi na kunisita twende tukamkamue ngombe maziwa, ili tuweze kupika chai.
Nilidhani kuwa kazi hiyo itakuwa rahisi jinsi nilivyo iona kwenye runinga lakini Lo! haikuwepo rahisi hata kidogo. Baada ya hapo, tulienda msituni kutafuta kuni. Kazi hiyo pia ilikuwa ngumu zaidi kuliko kumkamua ngombe maziwa.
Tulifika msituni na nyanya akaniagiza Vizuri alichokuwa akimaanisha lakini nilitii.
Nilitafuta kuni zilizokuwa zimekauka vizuri na zingine zilikuwa mbichi. Nyanya aliniambia kwamba nimejaribu. Katika harakati ile, niliikanyanga mwiba na ukanichoma mguu wangu na kuingia ndani zaidi. Ulikuwa uchungu ambao sijawai hisi maishani mwangu.
Nyanya alizibeba kuni zake mgongoni na kunipa mti nitembee nao hadi tutakapo fika nyumbani. Tulipofika nyumbani, babu alinielekeza kwenye kiti chake. Alinieleza kwamba ameenda kutafuta dawa nimpe dakika chache tu. Baada ya dakika ishirini, alifika na dawa kwenye kikombe na kuniagiza ninywe ili ipunguze uchungu ule. Dawa hiyo ilikuwa kali kama Shubiri. Alichomoa mwiba ule na kuupaka kidonda hicho dawa. Baada ya dakika chache, nilipata nafuu. 
Nyanya aliniambia niende nikamsaidie kuuwasha jiko, nilidhani kwamba tutatumia gesi lakini Lo! ilikuwa moto wa kuni, nilimsaidia nyanya nilipokuwa na uwezo. 
Baada ya dakika chache, tulikipata chakula cha mchana na baadaye tukangoa nanga kurudi mjini Nairobi.
Ilikuwa likizo ambayo sitawai sahau. Nilikuwa na furaha. Mwanzo ningeweza kuwaelezea marafiki zangu jinsi maisha ya mashambani yalivyo.